Universitato di Helsinki

L'universitato di Helsinki (Finlandane: Helsingin yliopisto; Suede: Helsingfors universitet; Latine: Universitas Helsingiensis, UH) esas universitato jacanta en Helsinki, Finlando, depos 1829. Tamen, ol fondesis en Turku (Suede: Åbo [ˌobu]) en 1640 kom "Rejala Akademio di Turku", lor en Sueda imperio. Ol esas la maxim anciena e granda universitato en Finlando, kun faki por docado disponebla. Nun, cirkume 36.500 studenti studias en la gradizuro-programi di la 11 fakultati e 11 studiala intituti del universitato.